b'\n_START_ARTICLE_\nKarl Richter\n_START_SECTION_\n\xc5\xbdivljenjepis\n_START_PARAGRAPH_\nRojen je bil leta 1926 v Plauenu v Nem\xc4\x8diji. Sprva se je \xc5\xa1olal v Dresdenu, kjer je bil \xc4\x8dlan de\xc5\xa1kega zbora \'\'Dresdner Kreuzchor\'\' in kasneje v Leipzigu, kjer je diplomiral leta 1949. Istega leta je postal organist v cerkvi Sv. Toma\xc5\xbea v Leipzigu._NEWLINE_Leta 1951 se je preselil v M\xc3\xbcnchen, kjer je pou\xc4\x8deval na konzervatoriju in deloval kot pevec in organist v cerkvi Sv. Marka. Vodil je tudi zbor "M\xc3\xbcnchener Bach-Chor", od leta 1954 pa tudi orkester "M\xc3\xbcnchener Bach-Orchester". V \xc5\xa1estdesetih in sedemdesetih letih prej\xc5\xa1njega stoletja je s tema nastopal na Japonskem, v ZDA, Kanadi, Latinski Ameriki, Vzhodni Evropi in v Sovjetski Zvezi._NEWLINE_Umrl je v M\xc3\xbcnchnu leta 1981 zaradi sr\xc4\x8dnega infarkta. Pokopan je bil na pokopali\xc5\xa1\xc4\x8du \'\'Enzenb\xc3\xbchl\'\' v Z\xc3\xbcrichu osem dni kasneje.\n_START_SECTION_\nDelo\n_START_PARAGRAPH_\nPoleg tega, da je bil znan dirigent se je v zgodovino zapisal kot odli\xc4\x8den organist. Njegove interpretacije Bachovih del za orgle so poznane po izjemni registraciji in idealnem tempu izvedbe.'